Super-SS-Rally-GT-Fastback-Hardtop-Sprint

«Super-SS-Rally-GT-Fastback-Hardtop-Sprint» er en rask norsk sang som ble skrevet av Øystein Sunde, og først utgitt juni 1970. Sangen ble også utgitt september 1970 på Sundes debutalbum 1001 fnatt.Jeg-personen i teksten eier en bil han er veldig stolt av. Derfor råkjører han gjennom Oslo med faren sin i baksetet. Sangen ble skrevet cirka 1968-1969 mens Sunde først befant seg på Lambertseterbanen; deretter trikken til Adamstuen hvor han stakk innom Anne Elisenberg (medlem av Christiania Fusel & Blaagress) og fikk den ferdig skrevet. Deretter dro han til Blindern og fremførte den. En person som skjønte hva teksten handet om, fortet seg å sette på en Charlie Chaplin film som ble vist på lerretet bak Sunde. Handlingene i Sundes tekst og filmen var nesten i samme kategori, og derfor fikk publikum en dobbel dose med underholdning.22. september 1973 ble programmet Bridge, bratsj, fille-bom-bom-bom sendt på NRK, og et av innslagene var en video til «Super-SS-Rally-GT-Fastback-Hardtop-Sprint» hvor Sunde råkjører med en traktor.


== Musikere og instrumenter ==
Øystein Sunde: vokal, akustisk gitar
Wiggo Elisenberg: munnspill
Carl Morten Iversen: kontrabass
Espen Rud: trommer


== «Super-SS-Rally-GT-Fastback-Hardtop-Sprint» på samlealbum ==
Øystein Sundes beste (1977)
Øystein Sunde i boks (1985)
Øystein Sundes 40 beste (1991)
Sundes verden (2006)
Sundes verden – 52 av de aller beste (2006)


== «Super-SS-Rally-GT-Fastback-Hardtop-Sprint» utgitt i Sverige ==
En svensk versjon med tittelen «Super-SS-Rally-GT-Hardtop-Sprint-Coupé» ble utgitt september 1973 på Sunderfundigheter. Den svenske teksten ble skrevet av den svenske sportskommentatoren Åke Strömmer. Ellers ble kompet fra 1970-utgaven brukt. «Super-SS-Rally-GT-Hardtop-Sprint-Coupé» ble også utgitt november 2018 på Sanger som ikke rakk toget (bonusalbum i samleboksen Øystein Sundes samlede riller).«Super-SS-Rally-GT-Fastback-Hardtop-Sprint» ble innspilt på nytt i august 1975 og utgitt samme høst på det svenske albumet Hurtbuller i hvit saus. Denne nye versjonen gikk i saktere tempo, og årsaken til det var at svenskene skulle få med seg teksten lettere.


== Musikere og instrumenter (versjon 2) ==
Øystein Sunde: vokal, akustisk gitar
Bjørn Jacobsen: bass
Svein-Erik Gaardvik: trommer
(ukjent musiker): munnspill(Plateomslaget gir ingen informasjon om hvem som spilte munnspill på versjon 2.)


== Annet ==
Tittelen «Super-SS-Rally-GT-Fastback-Hardtop-Sprint» blir nevnt i sangen «Møte seg sjøl i døra» (fra albumet Sånn er'e bare).
«Super-SS-Rally-GT-Fastback-Hardtop-Sprint» har også vært med i en medley sammen med «Badinerie» av Johann Sebastian Bach (som Sunde satte norsk tekst til). Han har brukt medleyen som fast åpningslåt i alle sine konserter i tidsrommet 2010 - 2018. Et opptak fra Sundes 70-årsfeiring i Oslo Spektrum (1. april 2017), ble utgitt på Sanger som ikke rakk toget. Foruten Sunde på vokal/akustisk gitar, deltok følgende musikere: Øystein Fosshagen (fele), Terje Kinn (banjo), Olaf Kamfjord (kontrabass) og Knut Hem (dobro).Medleyen har også blitt fremført på NRK med samme musikere:
Komiprisen 2010 (sendt 28. august 2010 på NRK1)
Øystein Sunde: Meget i sløyd (sendt 5. januar 2013 på NRK1). Opptaket ble gjort i NRK studio 2 den 9. mai 2012.


== «Super-SS-Rally-GT-Fastback-Hardtop-Sprint» i notebøker ==
Viser uten slips (1972)
Kjekkere å ha–2 (1992)
Du må'kke komme her og komme her (1997)


== Referanser ==